GÖDÖLLŐI POLGÁRMESTERI HIVATAL

Szám: 101/14-232/2018.

#### K I V O N A T

a képviselő-testület 2018. október 18-án megtartott

ülésének jegyzőkönyvéből

**233/2018.(X.18.) sz. önkormányzati határozat**

Gödöllő Város Képviselő-testülete megköszöni Vécsey László országgyűlési képviselő úrnak a „Közlekedésépítési és szervezési beruházások tervezése és ütemezése Gödöllő Város Önkormányzatának tulajdonában álló közterületein és útjain, a város belső és időszaki csúcsforgalmi terhelések ésszerű elosztása és csökkentése, a parkolási gondok enyhítésére, összességében Gödöllő lakossága életminőségének városi kompetenciába tartozó eszközökkel történő javítása érdekében” című előterjesztését. A Képviselő-testület felkéri Dr. Gémesi György polgármestert, hogy az előterjesztésben felvetett javaslatokat jutassa el a Közlekedési Koncepciót készítő szakembereknek annak érdekében, hogy amennyiben a javaslatok megvalósítására reális lehetőség van, kerüljenek be a Koncepcióba.

Az önkormányzati tulajdonú közlekedési infrastruktúra fejlesztéséről a Képviselő-testület minden évben a költségvetési rendelet elfogadásával dönt költségvetési helyzetének, valamint a Közlekedési Koncepcióban megfogalmazottak ismeretében.

A képviselő-testület felkéri dr. Gémesi György polgármestert, hogy Gödöllő Város Közlekedési Koncepcióját terjessze be megvitatásra a 2018. november 22-én tartandó képviselő-testületi ülésre.

Határidő: a javaslatok továbbítására azonnal

a Közlekedési Koncepció beterjesztésére 2018. november 16.

Felelős: Dr. Gémesi György polgármester

Gödöllő, 2018. október 18.

Dr. Gémesi György sk. Dr. Kiss Árpád sk.

polgármester jegyző

A kivonat hiteléül: Dr. Kiss Árpád jegyző